CELEX: 32018D0085
Language: da
Date: 2018-01-18 00:00:00
Title: Kommissionens gennemførelsesafgørelse (EU) 2018/85 af 18. januar 2018 om ændring af gennemførelsesafgørelse (EU) 2016/715 om fastlæggelse af foranstaltninger med hensyn til visse frugter med oprindelse i visse tredjelande for at hindre indslæbning og spredning af skadegøreren Phyllosticta citricarpa (McAlpine) Van der Aa i Unionen (meddelt under nummer C(2018) 92)

20.1.2018   
            
            
               DA
            
            
               Den Europæiske Unions Tidende
            
            
               L 16/11
            
         KOMMISSIONENS GENNEMFØRELSESAFGØRELSE (EU) 2018/85
   af 18. januar 2018
   om ændring af gennemførelsesafgørelse (EU) 2016/715 om fastlæggelse af foranstaltninger med hensyn til visse frugter med oprindelse i visse tredjelande for at hindre indslæbning og spredning af skadegøreren Phyllosticta citricarpa (McAlpine) Van der Aa i Unionen
   
      
         (meddelt under nummer C(2018) 92)
      
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 16, stk. 3, fjerde punktum, og
   ud fra følgende betragtninger:
   
               (1)
            
            
               I direktiv 2000/29/EF fastsættes foranstaltninger mod indslæbning i Unionen af skadegørere på planter eller planteprodukter og mod deres spredning inden for Unionen.
            
         
               (2)
            
            
               Ved del A, kapitel I, punkt 16, i bilag IV til direktiv 2000/29/EF er der indført særlige krav vedrørende indførsel til og flytning inden for Unionen af frugter af Citrus L., Fortunella Swingle, og Poncirus Raf og hybrider heraf.
            
         
               (3)
            
            
               Ved Kommissionens gennemførelsesdirektiv (EU) 2017/1279 (2) indførtes bilag IV, del A, kapitel I, punkt 16.4, litra e), i direktiv 2000/29/EF. I dette punkt fastlægges beskyttelsesforanstaltningerne mod skadegøreren Phyllosticta citricarpa (McAlpine) Van der Aa med hensyn til frugter af Citrus L., Fortunella Swingle, Poncirus Raf., og hybrider heraf, bortset fra frugter af Citrus aurantium L. og Citrus latifolia Tanaka (i det følgende benævnt: »de pågældende frugter«) bestemt til industriel forarbejdning.
            
         
               (4)
            
            
               Kommissionens gennemførelsesafgørelse (EU) 2016/715 (3) fastlægger foranstaltninger mod indslæbning i og spredning inden for Unionen af skadegøreren Phyllosticta citricarpa (McAlpine) Van der Aa, der finder anvendelse på de pågældende frugter, hvis de har oprindelse i Argentina, Brasilien, Sydafrika og Uruguay.
            
         
               (5)
            
            
               De pågældende frugter med oprindelse i Argentina, Brasilien, Sydafrika eller Uruguay, udelukkende til industriel forarbejdning til saft, bør fortsat indføres i og flyttes inden for Unionen i overensstemmelse med de særlige krav, der er fastsat i kapitel III i gennemførelsesafgørelse (EU) 2016/715, og uanset del A, kapitel I, punkt 16.4, litra e), i bilag IV til direktiv 2000/29/EF. Dette er nødvendigt for at sikre den fortsatte plantesundhedsmæssige beskyttelse af Unionens område mod indslæbning af Phyllosticta citricarpa (McAlpine) Van der Aa på de pågældende frugter med oprindelse i de nævnte tredjelande.
            
         
               (6)
            
            
               Ved gennemførelsesdirektiv (EU) 2017/1279 indførtes bilag IV, del A, kapitel I, punkt 16.6, i direktiv 2000/29/EF. Ved bestemmelserne i nævnte punkt indføres foranstaltninger til beskyttelse mod Thaumatotibia leucotreta (Meyrick) med hensyn til frugter af visse arter af Citrus L. med oprindelse på det afrikanske kontinent. For at sikre den plantesundhedsmæssige beskyttelse af Unionens område mod indslæbning af skadegøreren Thaumatotibia leucotreta (Meyrick) bør gennemførelsesafgørelse (EU) 2016/715 finde anvendelse, uden at dette berører de nævnte bestemmelser.
            
         
               (7)
            
            
               Gennemførelsesafgørelse (EU) 2016/715 bør derfor ændres.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE BESLUTNING:
   Artikel 1
   Ændring til gennemførelsesafgørelse (EU) 2016/715
   I gennemførelsesafgørelse (EU) 2016/715 foretages følgende ændringer:
   
               1)
            
            
               Artikel 3, stk. 2, affattes således:
               »2.   Denne artikels stk. 1 finder anvendelse, uden at det berører bestemmelserne i del A, kapitel I, punkt 16.1, 16.2, 16.3, 16.5 og 16.6, i bilag IV til direktiv 2000/29/EF.«
            
         
               2)
            
            
               Artikel 8 affattes således:
               »Artikel 8
               Indførsel i og flytning inden for Unionen af de pågældende frugter udelukkende til industriel forarbejdning til saft
               1.   Uanset del A, kapitel I, punkt 16.4, litra e), i bilag IV til direktiv 2000/29/EF må de pågældende frugter med oprindelse i Argentina, Brasilien, Sydafrika eller Uruguay udelukkende til industriel forarbejdning til saft kun indføres i og flyttes inden for Unionen i overensstemmelse med artikel 9-17 i denne afgørelse.
               2.   Denne artikels stk. 1 finder anvendelse, uden at det berører bestemmelserne i del A, kapitel I, punkt 16.1, 16.2, 16.3, 16.5 og 16.6, i bilag IV til direktiv 2000/29/EF.«
            
         Artikel 2
   Adressater
   Denne afgørelse er rettet til medlemsstaterne.
   
      Udfærdiget i Bruxelles, den 18. januar 2018.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 169 af 10.7.2000, s. 1.
   
      (2)  Kommissionens gennemførelsesdirektiv (EU) 2017/1279 af 14. juli 2017 om ændring af bilag I-V til Rådets direktiv 2000/29/EF om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (EUT L 184 af 15.7.2017, s. 33).
   
      (3)  Kommissionens gennemførelsesafgørelse (EU) 2016/715 af 11. maj 2016 om fastlæggelse af foranstaltninger med hensyn til visse frugter med oprindelse i visse tredjelande for at hindre indslæbning og spredning af skadegøreren Phyllosticta citricarpa (McAlpine) Van der Aa i Unionen (EUT L 125 af 13.5.2016, s. 16).